Lõppeks on ka kõrtsikvartal Münsteri vanalinnas ühtviisi eriskummaline ja ligitõmbav sihtkoht. Siin kohtuvad linna ajalugu ja elustiil ka Lehmakvartali käänulistel tänavatel. Siin, Überwasserkirche kiriku ümber on Münster säilinud oma algupäraseimal kujul. Ja Loovkaile, Münsteri linnasadamas asuvasse ööelukeskusesse maksab põigata ka muul ajal kui ainult lämbel suveõhtul. Vanade sadamahoonete ja eriskummaliste  uusehitiste näol võib siin peaaegu ööpäevaringselt tutvuda võrratu kooslusega kunstist ja kultuurist, restoranidest ja trendiklubidest - seda kõike stiilses miljöös ja vahetult vee ääres. Mitmekülgne, elav ja julge - just sellisena mõjub kogu Münsteri ainulaadne kultuurikooslus. Ükskõik, kas teil on isu teatri, muusika, kirjanduse või kujutava kunsti järele: Münsteris jätkub seda kõike. Üleüldse on Münsteris olemas kõik, mis ühe linna armastusväärseks teeb. Ja see, et Münster on kuulutatud "elamisväärseimaks linnaks  maailmas", ei üllata enam kedagi.